Marquinhos

Marcos Aoás Corrêa (; 1994-yil 14-mayda Braziliyada tugʻilgan), Marquinhos nomi bilan mashhur – braziliyalik futbolchi, markaziy himoyachi va Fransiyaning „Paris Saint-Germain“ futbol klubi sardori, shuningdek, Braziliya terma jamoasi futbolchisi. Markaziy himoyachi pozitsiyasidan tashqari, u baʼzan oʻng qanot himoyachisi va yarim himoyachisi sifatida toʻp surgan.

 Klublardagi faoliyati 
Marcos Aoás Corrêa 1994-yil 14-mayda Braziliyaning São Paulo shahrida tugʻilgan. U oiladagi yagona futbolchi emas, balki uning akasi Luan ham São Pauloning yoshlar jamoalarida futbol oʻynagan.

2013-yilning 19-iyulida Marcos Aoás Corrêa 31,4 million yevro evaziga „PSJ“ futbol klubiga oʻtib, klub bilan 5 yillik shartnoma imzolagan. „BBC Sport“ xabariga koʻra, bu oʻsha paytda 20 yoshgacha boʻlgan futbolchi uchun toʻlangan eng yuqori summa edi. Fransiyaning „BFM TV“ telekanali bu transferni himoyachi tarixidagi eng qimmat transferlardan biri sifatida taʼriflagan.

 Xalqaro faoliyati 
2011-yilda Marcos Aoás Corrêa 17 yoshgacha boʻlganlar oʻrtasida ikkita yirik xalqaro turnirda ishtirok etgan. Yozda Marcos Aoás Corrêa Jahon chempionatida qatnashgan. U yerda himoyachi barcha yetti uchrashuvni oʻtkazgan va uning jamoasi turnirda toʻrtinchi oʻrinni egallagan.
2013-yil oktyabr oyida qoʻsh fuqarolikka ega boʻlgan (portugal va braziliyalik) Marcos Aoás Corrêa Portugaliya terma jamoasiga chaqirilishiga tayyor ekanligini maʼlum qilgan. 2013-yilning 31-oktyabr kuni Marcos Aoás Corrêa Braziliya terma jamoasiga oʻsha paytdagi bosh murabbiy Luiz Felipe Skolari tomonidan Gonduras va Chili terma jamoalariga qarshi oʻrtoqlik oʻyinlari uchun birinchi marta chaqiruv olgan. 17-noyabr kuni Mayamida Gonduras terma jamoasiga qarshi oʻyinda Marcos Aoás Corrêa Braziliya terma jamoasida debyut qilgan, u maydonga tushgan oʻyinda Braziliya 5:0 hisobida gʻalaba qozongan.

Marcos Aoás Corrêa 2014-yil Tulon turniri uchun Braziliya U-21 terma jamoasiga chaqirilgan edi, u yerda himoyachi barcha besh oʻyinda qatnashib, terma jamoasiga turnirda gʻalaba qozonishga yordam bergan. Jahon chempionatini oʻtkazib yuborgan Marcos Aoás Corrêa 2014-yilning sentyabr oyida yangi jamoa bosh murabbiyi Dunga qoʻl ostida terma jamoaga qaytgan. Braziliyalik futbolchi Kolumbiya va Ekvadorga qarshi oʻrtoqlik oʻyinlarida ishtirok etgan. 2015-yilda Marcos Aoás Corrêa yana 2015- yilda Chilida boʻlib oʻtadigan Amerika kubogi uchun terma jamoaga chaqirilgan, bu turnir Marcos Aoás Corrêa uchun birinchi yirik xalqaro turnir edi.

2016-yilda Marcos Aoás Corrêa 2016-yilda AQShda boʻlib oʻtgan Amerika kubogida ishtirok etish uchun jamoaga chaqirilgan. Milliy jamoasining dastlabki ikki oʻyinida Marcos Aoás Corrêa Gil bilan juftlik hosil qilgan, keyinchalik guruh bosqichining soʻnggi oʻyinida Mirandaning oʻrniga maydonga tushgan. Oʻsha yilning oxirida Marcos Aoás Corrêa 2016-yilgi Yozgi olimpiya oʻyinlarida ishtirok etgan.

2017-yilning 10-oktyabr kuni Tiago Silvaning jarohati tufayli Marcos Aoás Corrêa Chili terma jamoasiga qarshi oʻyinda sardorlik bogʻichi bilan maydonga tushgan. 2018-yilning may oyida Marcos Aoás Corrêa 2018-yilda Rossiyada boʻlib oʻtadigan jahon chempionati uchun terma jamoaga chaqirilgan. 12-sentyabr kuni Marcos Aoás Corrêa Braziliyaning asosiy terma jamoasidagi faoliyatidagi ilk golini urdi, bu Salvadorga qarshi oʻyinda sodir boʻlgan va oʻyin 5:0 hisobida yakunlangan.

2019-yilning may oyida Marcos Aoás Corrêa Braziliyada boʻlib oʻtgan Amerika kubogi uchun oʻz terma jamoasiga kiritilgan. Braziliyaliklar Rio-de-Janeyrodagi Marakana stadionida kechgan finalda Peru terma jamoasini magʻlub etib, ushbu turnir gʻolibiga aylanishgan.

 Statistikasi 
JamoaMavsumLigaMilliy kubokXalqaro kubokJamiOʻyinGolOʻyinGolOʻyinGolOʻyinGolS. C. Corinthians201260—00140Jami600000140A. S. Roma2012—201326040—300Jami2604000300París Saint-Germain F. C.2013—201421230833252014—2015252100704222015—201629181604322016—201729371804442017—201826072804122018—201930370714442019—2020193711123762020—2021253501034062021—202232500804052022—20231411060211Jami2502355579938437Umumiy faoliyatida2822359579942837

 Manbalar 

Turkum:1994-yilda tugʻilganlar
Turkum:14-mayda tugʻilganlar
Turkum:Yashayotgan insonlar
Turkum:Braziliyalik erkak futbolchilar
Turkum:Erkaklar futbol markaziy himoyachilari
Turkum:SC Corinthians Paulista futbolchilari
Turkum:AS Roma futbolchilari
Turkum:Paris Saint-Germain F.K. futbolchilari
Turkum:UEFA Chempionlar ligasida gʻolib boʻlgan futbolchilar
Turkum:Serie A futbolchilari
Turkum:Liga 1 futbolchilari
Turkum:Braziliya milliy futbol terma jamoasi erkak futbolchilari
Turkum:Copa América 2015 oʻyinchilari
Turkum:Copa América 2019 oʻyinchilari
Turkum:Copa América 2021 oʻyinchilari
Turkum:Copa América 2024 oʻyinchilari
Turkum:FIFA Jahon chempionati 2018 oʻyinchilari
Turkum:FIFA Jahon chempionati 2022 oʻyinchilari
Turkum:2016-yilgi Yozgi Olimpiada oʻyinlaridagi futbolchilar
Turkum:Olimpiyada medalini olgan futbolchilar
Turkum:2016-yilgi yozgi Olimpiya oʻyinlari medal sovrindorlari
Turkum:Copa América Centenarioda gʻolib boʻlgan oʻyinchilar
Turkum:Copa Libertadoresda gʻolib boʻlgan oʻyinchilar
Turkum:Braziliyalik muhojir erkak futbolchilar
Turkum:Italiyadagi muhojir erkak futbolchilar
Turkum:Fransiyadagi muhojir erkak futbolchilar